Norges Røde Kors Fortjenstmedalje

Norges Røde Kors Fortjenstmedalje er en medalje innstiftet i 23. november 1951Nils Petter Helgerød: «Norges Røde Kors-medaljer», i NNF-nytt. Meddelelser fra Norsk Numismatisk Forening, nr. 2, 1991, s. 68–70. av Norges Røde Kors. Medaljen tildeles personer som har ytt en langvarig og betydningsfull innsats for Norges Røde Kors. Den er én av tre medaljer i Norges Røde Kors, de andre er Norges Røde Kors Hederstegn og Norges Røde Kors Hjelpekorps Fortjenstmedalje.Statutter for Norges Røde Kors' æresbevisninger , Norges Røde Kors. Lest 16. august 2015.

Utforming
Norges Røde Kors Fortjenstmedalje er gjort i sølv med emalje. Den er rund og har en diameter på 31 mm. Avers har en hvitemaljert midtmedaljong med rødemaljert likearmet kors, et såkalt gresk kors. Medaljongen er omgitt av omskriften «NORGES + RØDE + KORS +». Reversen har en laurbærkrans, men er også kjent med slett revers.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 375–376.

Medaljen er opphengt i et hvitt bånd med en rød midtstripe.

Medaljen er produsert av Oslo-firmaet J. Tostrup.

Mottagere
Inntil 1991 var Norges Røde Kors Fortjenstmedalje tildelt omkring 560 personer.

Se også
Norges Røde Kors minnemedalje 1945

Referanser

Kategori:Norske utmerkelser
Fortjenstmedalje
Kategori:Utmerkelser etablert i 1951